**โครงงาน**

**เรื่อง แนวทางแก้ไขปัญหาการไม่ปฏิบัติตามกฎระเบียบ**

โดย

นายฉัตรฉัย พุ่มพะเนียง เลขที่ 4

นายณภัทร ครุธสุวรรณ เลขที่ 5

นายนัฐภูมิ อ่อนน้อม เลขที่ 7

นางสาวณัฐณิชา คงษา เลขที่ 12

นางสาวนันทิชา กล่อมมะโน เลขที่ 13

ภาคเรียนที่ 2 ปีการศึกษา 2561

โรงเรียนสตรีอ่างทอง

สำนักงานเขตพื้นที่การศึกษามัธยมศึกษาเขต 5

**บทที่ 1**

**บทนำ**

**ความเป็นมาและความสำคัญของโครงงาน**

กฎ มีความหมายว่าข้อบังคับข้อกำหนดหรือข้อบัญญัติที่ตราขึ้นไว้ (สำนักงานราชบัณฑิตสภา, 2550) ซึ่งเป็นข้อกำหนดหรือข้อบังคับให้ปฏิบัติตาม ดังนั้น กฎระเบียบของโรงเรียนเป็นข้อกำหนดหรือข้อบังคับที่ให้นักเรียนปฏิบัติตามเมื่ออยู่ในบริเวณโรงเรียน หากไม่ปฏิบัติตามก็กล่าวได้ว่าเป็นการฝ่าฝืนกฎระเบียบ ซึ่งปัญหาการฝ่าฝืนและไม่ปฏิบัติตามกฎระเบียบของโรงเรียนของนักเรียนไทยเป็นปัญหาที่มีมาเป็นระยะเวลายาวนาน และมีบทลงโทษในแต่ละสถานศึกษาเรื่อยมา แต่ยังไม่สามารถแก้ไขปัญหาการฝ่าฝืนและไม่ปฏิบัติตามกฎระเบียบของโรงเรียนให้หมดไปได้และเนื่องจากในปัจจุบันนักเรียนโรงเรียนสตรีอ่างทองมีการฝ่าฝืนและไม่ปฏิบัติตามกฎระเบียบของโรงเรียนสตรีอ่างทองเป็นจำนวนมาก ซึ่งกฎระเบียบของโรงเรียนส่วนใหญ่เป็นกฎระเบียบที่กระทรวงศึกษาธิการกำหนดไว้เพื่อควบคุมความเป็นระเบียบของนักเรียนไทย แต่เนื่องจากได้มีนักเรียนทำการฝ่าฝืนและไม่ปฏิบัติตามกฎระเบียบของทางโรงเรียน ทำให้ทางโรงเรียนสตรีอ่างทองจำเป็นต้องออกกฎระเบียบใหม่ขึ้นมาเพิ่มเติม เพื่อให้นักเรียนของโรงเรียนสตรีอ่างทองอยู่ในความเป็นระเบียบเรียบร้อย แต่ยังมีนักเรียนบางกลุ่มที่ทำการฝ่าฝืนและไม่ปฏิบัติตามกฎระเบียบอยู่ ทำให้ทางโรงเรียนสตรีอ่างทองมีการออกกฎระเบียบใหม่ขึ้นมาเรื่อยๆ ซึ่งไม่เป็นผลดีต่อทั้งคุณครูและนักเรียน และสาเหตุในการฝ่าฝืนและไม่ปฏิบัติตามกฎระเบียบของโรงเรียนยังไม่ทราบแน่ชัด ซึ่งทำให้ผู้จัดทำอยากทราบถึงสาเหตุดังกล่าว และผลกระทบที่จะตามมาต่อบุคคลที่ทำการฝ่าฝืนและบุคคลรอบข้าง และค้นหาแนวทางแก้ไขปัญหาการฝ่าฝืนและไม่ปฏิบัติตามกฎระเบียบของทางโรงเรียนให้มีจำนวนลดลง

ดังนั้น ผู้จัดทำจึงต้องการทำการสำรวจว่า “นักเรียนโรงเรียนสตรีอ่างทองคิดว่าสาเหตุของการฝ่าฝืนและไม่ปฏิบัติตามกฎระเบียบของโรงเรียนสตรีอ่างทองคืออะไร และคิดว่าจะเกิดผลกระทบอะไรบ้าง” โดยการทำแบบสอบถาม และกลุ่มตัวอย่างที่จะสอบถาม คือ นักเรียนโรงเรียนสตรีอ่างทองในระดับชั้นมัธยมศึกษาตอนปลายในปีการศึกษา 2561 จากนั้นผู้จัดทำจะหาแนวทางเพื่อแก้ไขปัญหาการฝ่าฝืนและไม่ปฏิบัติตามกฎระเบียบของโรงเรียนสตรีอ่างทอง โดยวิเคราะห์จากข้อมูลที่ได้จากการสำรวจ เพื่อหาแนวทางหรือวิธีที่สามารถแก้ปัญหาได้ตรงกับสาเหตุที่ฝ่าฝืนและไม่ปฏิบัติตามกฎของทางโรงเรียน เพื่อให้ปัญหามีจำนวนลดลงกว่าเดิม

**วัตถุประสงค์**

1. สำรวจและวิเคราะห์หาสาเหตุของการฝ่าฝืนและไม่ปฏิบัติตามกฎระเบียบของโรงเรียน
2. สำรวจและวิเคราะห์ผลกระทบจากการฝ่าฝืนและไม่ปฏิบัติตามกฎระเบียบของโรงเรียนต่อบุคคลที่ฝ่าฝืนและไม่ปฏิบัติตามกฎระเบียบและบุคคลรอบข้าง
3. หาแนวทางหรือวิธีการแก้ไขการฝ่าฝืนและไม่ปฏิบัติตามกฎระเบียบของโรงเรียน
4. เสนอแนะแนวทางหรือวิธีการแก้ไขการฝ่าฝืนและไม่ปฏิบัติตามกฎระเบียบของโรงเรียน

**ขอบเขตการศึกษา**

1. ขอบเขตด้านเนื้อหา ทำการศึกษาในเนื้อหาเกี่ยวกับการไม่ปฏิบัติตามกฎระเบียบของโรงเรียน โดยการสอบถามเกี่ยวกับสาเหตุที่ไม่ปฏิบัติตามกฎระเบียบ ผลกระทบที่เกิดขึ้น และหาแนวทางแก้ไขปัญหา
2. ประชากรของการวิจัยครั้งนี้คือ นักเรียนระดับชั้นมัธยมศึกษาตอนปลาย ของโรงเรียนสตรีอ่างทอง ในภาคเรียนที่ 2 ปีการศึกษา 2561
3. กลุ่มตัวอย่างคือ นักเรียนชั้นมัธยมศึกษาตอนปลาย ของโรงเรียนสตรีอ่างทอง ในภาคเรียนที่ 2 ปีการศึกษา 2561 จำนวน 150 คน

**นิยามศัพท์เฉพาะ**

กฎระเบียบของโรงเรียนสตรีอ่างทอง หมายถึง กฎระเบียบที่โรงเรียนสตรีอ่างทองใช้ตามที่กระทรวงศึกษาธิการออก และทางโรงเรียนสตรีอ่างออกเอง

นักเรียนโรงเรียนสตรีอ่างทอง หมายถึง นักเรียนโรงเรียนสตรีอ่างทองทุกคน

แนวทางหรือวิธีการแก้ไข หมายถึง สิ่งที่อาจทำให้สภาพนั้นๆ เปลี่ยนไปในทางที่ดีขึ้น

บุคคลรอบข้าง หมายถึง บุคคลที่รู้จักกับบุคคลที่ทำการฝ่าฝืนและไม่ปฏิบัติตามกฎระเบียบของโรงเรียน หรือหมายถึงนักเรียนโรงเรียนสตรีอ่างทองก็ได้เช่นกัน

**ประโยชน์ที่คาดว่าจะได้รับ**

1. ทราบถึงความคิดของนักเรียนโรงเรียนสตรีอ่างทองในระดับชั้นมัธยมศึกษาตอนปลายต่อสาเหตุในการฝ่าฝืนและไม่ปฏิบัติตามกฎระเบียบของโรงเรียนและผลกระทบในการฝ่าฝืนและไม่ปฏิบัติตามกฎระเบียบของโรงเรียนต่อบุคคลที่ฝ่าฝืนและไม่ปฏิบัติตามกฎระเบียบและบุคคลรอบข้าง
2. ทราบถึงสาเหตุของการฝ่าฝืนและไม่ปฏิบัติตามกฎระเบียบของโรงเรียน
3. ทราบถึงผลกระทบจากการฝ่าฝืนและไม่ปฏิบัติตามกฎระเบียบของโรงเรียนต่อบุคคลที่ฝ่าฝืนและไม่ปฏิบัติตามกฎระเบียบและบุคคลรอบข้าง
4. สามารถวิเคราะห์ถึงสาเหตุของการฝ่าฝืนและไม่ปฏิบัติตามกฎระเบียบของโรงเรียน
5. สามารถวิเคราะห์ถึงผลกระทบจากการฝ่าฝืนและไม่ปฏิบัติตามกฎระเบียบของโรงเรียนต่อบุคคลที่ฝ่าฝืนและไม่ปฏิบัติตามกฎระเบียบและบุคคลรอบข้าง
6. สามารถวิเคราะห์แนวทางแก้ไขปัญหาการฝ่าฝืนและไม่ปฏิบัติตามกฎระเบียบของโรงเรียนได้

**บทที่ 2**

**เอกสารและงานวิจัยที่เกี่ยวข้อง**

การศึกษาเอกสารและงานวิจัยที่เกี่ยวข้องกับการค้นคว้าครั้งนี้ ผู้จัดทำได้ศึกษารายละเอียดต่างๆ ดังนี้

1. ความหมายของกฎระเบียบ
2. กฎระเบียบที่กระทรวงศึกษากำหนด
3. กฎระเบียบของโรงเรียนสตรีอ่างทอง
4. สาเหตุในการไม่ปฏิบัติตามกฎระเบียบ
5. ปัจจัยที่จะทำให้นักเรียนมีความสุขกับกฎระเบียบ

**1. ความหมายของกฎระเบียบ**

(สำนักงานราชบัณฑิตยสภา. 2555) กฎ หมายถึง คำบังคับที่จดไว้เป็นหลักฐานให้ปฏิบัติตาม

(สามารถ วงศ์นภาไพศาล. 2559) กฎ คือ ข้อบังคับเพื่อไม่ให้เกิดความเสียหาย ระเบียบคือแบบแผนเพื่อให้เกิดความเรียบร้อย กฎระเบียบจึงเป็นกฎเกณฑ์ที่ตั้งขึ้นมาเพื่อป้องกันไม่ให้คนทำสิ่งที่เป็นอันตรายต่อชีวิต การงาน และทรัพย์สิน เพื่อให้เกิดความสงบเรียบร้อย

(CaTaDoG. 2559) กฎระเบียบ คือ ข้อตกลงระหว่าง ครู นักเรียน และ ผู้ปกครอง เพื่อดำเนินกิจกรรมต่างๆ ภายในโรงเรียนให้เป็นระเบียบเรียบร้อย ฝึกวินัย ฝึกความรับผิดชอบ ฝึกความเป็นคนเคารพกฎ

(วิกิพีเดีย. 2561) กฎ คือ ข้อบังคับที่อยู่ในความเป็นจริง เพื่อไม่ให้เกิดความเสียหายต่อทรัพย์สินและ ชีวิต

กล่าวได้ว่า กฎระเบียบ หมายถึง ข้อบังคับที่ที่จดไว้เป็นหลักฐานให้ปฏิบัติตาม เพื่อให้เกิดแบบแผนความเรียบร้อย ไม่ให้เกิดความเสียหายต่อทรัพย์สินและชีวิต

**2. กฎระเบียบที่กระทรวงศึกษากำหนด**

กฎกระทรวงฉบับที่ 1 (พ.ศ.2515) ตามที่กระทรวงศึกษาธิการกำหนด ได้กล่าวไว้ว่า

ข้อที่ 1 การแต่งกาย และความประพฤติดังต่อไปนี้ถือว่าไม่เหมาะสมแก่สภาพของนักเรียน

(1)

- นักเรียนชายไว้ผมยาว โดยไว้ผมข้างหน้าและกลางศีรษะยาวเกิน ๕ เซ็นติเมตร และชายผมรอบ

ศีรษะไม่ตัดเกรียนชิดผิวหนัง หรือไว้หนวดหรือเครา

- นักเรียนหญิงดัดผมหรือไว้ผมยาวเลยต้นคอ หากโรงเรียนหรือสถานศึกษาใดอนุญาตให้ไว้ผมยาวเกิน

กว่านั้นก็ให้รวบให้เรียบร้อย

- นักเรียนใช้เครื่องสำอาง หรือสิ่งแปลกปลอมเพื่อการเสริมสวย

(2)

เที่ยวเร่ร่อนอยู่ในที่สาธารณะสถาน หรือทำลายสมบัติของโรงเรียนหรือสถานศึกษาหรือสาธารณะสมบัติ

(3)

แสดงกิริยา วาจา หรือกระทำอย่างหนึ่งอย่างใดที่ไม่สุภาพ

(4)

มั่วสุมและก่อความเดือดร้อนรำคาญอย่างหนึ่งอย่างใด

(5)

เล่นการพนันซึ่งต้องห้ามตามกฎหมายการพนัน

(6)

เที่ยวเตร่เวลากลางคืนระหว่าง 22.00 นาฬิกา ถึง 4.00 นาฬิกา ของวันรุ่งขึ้นเว้นไว้แต่ไปกับบิดามารดาหรือผู้ปกครอง หรือได้รับอนุญาตจากโรงเรียนหรือสถานศึกษา

(7)

สูบบุหรี่ สูบกัญชา หรือเสพสุรา ยาเสพติด หรือของมึนเมาอย่างอื่น

(8)

เข้าไปในสถานบริการตามกฎหมายว่าด้วยสถานบริการหรือสถานอื่นในลักษณะคล้ายคลึงกัน โรงรับจำนำ หรือสถานการพนันในระหว่างเวลาที่มีการเล่นการพนันเว้นแต่จะเป็นผู้อาศัยอยู่หรือเยี่ยมญาติในสถานที่นั้น

(9)

เข้าไปในงานหรืองานร่วมสังสรรค์ และงานนั้นมีการเต้นรำหรือการแต่งกายซึ่งไม่สมควรแก่สภาพของนักเรียน เว้นแต่ไปกับบิดามารดาหรือผู้ปกครอง หรืองานนั้นบิดามารดาผู้ปกครอง หรือสถานศึกษาของนักเรียนคนหนึ่งคนใดเป็นผู้จัด

(10)

เข้าไปในสถานค้าประเวณี เว้นแต่จะเป็นผู้อาศัยอยู่ในที่นั้นหรือเข้าเยี่ยมญาติซึ่งอาศัยอยู่ในสถานที่นั้น

(11)

คบค้าสมาคมกับหญิงที่ประพฤติตนเพื่อการค้าประเวณี เว้นแต่จะเป็นญาติใกล้ชิดกับหญิงนั้น

(12)

ประพฤติตนในทำนองชู้สาว

(13)

มีวัตถุระเบิดก็ดีหรือาวุธติดตัวหรือซ่อนเร้นไว้เพื่อใช้ในการประทุษร้ายก็ดี

(14)

หลบหนีโรงเรียน

ข้อที่ 2 การแต่งกายและความประพฤติดังต่อไปนี้ถือว่าไม่เหมาะสมแก่สภาพของนักศึกษา

(1)

- นักศึกษาชายดัดผมหรือไว้ผมยาวจนด้านข้างและด้านหลังยาวเลยตีนผมหรือไว้หนวดเครา

- นักเรียนหญิงนุ่งกระโปรงสั้นจนชายกระโปรงสูงกว่ากึ่งกลางสะบ้าหัวเข่าเกิน ๕เซ็นติเมตร ขอบ

กระโปรงต่ำกว่าระดับสะดือ คาดเข็มขัดหลวมต่ำกว่าระดับขอบกระโปรงหรือแต่งกายไม่เหมาะสม

กับสภาพกุลสตรีไทย

- นักศึกษาใช้เครื่องสำอาง หรือสิ่งแปลกปลอมเพื่อการเสริมสวย

(2)

สูบกัญชาหรือเสพสุรา ยาเสพติด หรือของมึนเมาอย่างอื่น

(3)

กระทำการอันเป็นปฏิปักษ์ต่ออำนาจบริหารของโรงเรียนหรือสถานศึกษาหรือบังคับขู่เข็ญ ยุยงส่งเสริมหรือสนับสนุนให้นักเรียนนักศึกษากระทำเช่นว่านั้น

(4)

ความประพฤติตามข้อ 1 (2) (3) (4) (5) (8) (10) (11) (12) (13)

**3. กฎระเบียบของโรงเรียนสตรีอ่างทอง**

ระเบียบโรงเรียนสตรีอ่างทองว่าด้วยการตัดคะแนน-เพิ่มคะแนน ความประพฤติของนักเรียน พ.ศ.2554 ได้กำหนดว่าพฤติกรรมเหล่านี้เป็นพฤติกรรมที่ไม่เหมาะสมต่อสภาพนักเรียนอันประกอบไปด้วย

1. การแต่งกาย
2. ทรงผมผิดระเบียบแก้ไขได้โดยเร็ววัน โดยแก้ดังนี้

* นักเรียน ชาย ม.ต้น ตัดสั้นเกรียนชิดผิวหนัง ไม่ไว้ยาวข้างหน้าและกลางศีรษะ ไม่ไว้หนวดไว้เครา
* นักเรียน หญิง ม.ต้น ตัดสั้นเสมอติ่งหู ไม่ตัด ไม่ซอย ไม่รีดผม ไม่สไลด์ผมและทำทรงผมแปลกๆตามสมัยนิยม ไม่โกรกผม และไม่ย้อมสีผม และไม่ต่อผม
* นักเรียน ชาย ม.ปลาย ตัดผมรองหวี เบอร์ 1 และไม่ทำผมทรงแปลกๆไม่ไว้หนวด ไม่ไว้เครา
* นักเรียน หญิง ม.ปลาย ไม่ซอยผม ไม่ตัดผมไม่สไลด์ผม ไม่โกรกผม ไม่ยอมสีผม ไม่ต่อผม ไม่ทำทรงผมแปลกๆ ตามสมัยนิยม และรวบเก็บให้เรีบร้อยด้วยโบว์สีดำ หรือสีกรมท่า ถ้า ในกรณีไว้ผมสั้น ตัดตรง ความยาวไม่เกิน ปกเสื้อ
* นักเรียนทุกคน ตัดผมตามตารางที่โรงเรียนกำหนด

1. ทรงผมผิดระเบียบต้องใช้ระยะเวลาในการแก้ไข (ซอยผม,ผมม้า,สไลด์ผม)
2. ตกแต่งทรงผม (ย้อมผม,กัด สีผม,ตัดผมต่อผม)
3. นักเรียนชาย กางเกงสั้นเหนือเข่า นักเรียนหญิง กระโปรงสั้นเหนือเข่า

**บทที่ 3**

**วิธีดำเนินการ**

การดำเนินการสอบถามเกี่ยวกับเรื่อง การไม่ปฏิบัติตามกฎระเบียบของโรงเรียน ดำเนินการเป็นขั้นตอนดังนี้

1. กลุ่มประชากรและกลุ่มตัวอย่าง

2. เครื่องมือที่ใช้ในการสำรวจข้อมูล

3. การสร้างและการหาคุณภาพของเครื่องมือ

4. การดำเนินการสำรวจ

5. การวิเคราะห์ข้อมูล

1. **ประชากรและกลุ่มตัวอย่าง**
   1. กลุ่มประชากร

ประชากรที่ใช้ในการศึกษาในครั้งนี้เป็นนักเรียนชั้น

มัธยมศึกษาตอนปลาย ปีการศึกษา 2562 โรงเรียนสตรีอ่างทอง อำเภอเมือง จังหวัดอ่างทอง จำนวนประมาณ 1,500 คน

* 1. กลุ่มตัวอย่าง

กลุ่มตัวอย่างที่ใช้ในการศึกษาค้นคว้าครั้งนี้ เป็นนักเรียนชั้นมัธยมศึกษาตอนปลาย ปีการศึกษา 2562 โรงเรียนสตรีอ่างทอง อำเภอเมือง จังหวัดอ่างทอง จำนวน 150 คน

1. **เครื่องมือในการศึกษาโครงงาน**

2.1 แบบสำรวจสอบถามเกี่ยวกับเรื่องการไม่ปฏิบัติตามกฎระเบียบของโรงเรียน

1. **การสร้างและการหาคุณภาพของเครื่องมือ**

3.1 แบบสำรวจสอบถามเกี่ยวกับเรื่อง การไม่ปฏิบัติตามกฎระเบียบของโรงเรียน มีขั้นตอนการสร้างดังนี้

* + 1. ศึกษาโครงสร้างในการทำแบบสำรวจสอบถามทางอินเทอร์เน็ต ```
    2. สร้างแบบสำรวจสอบถาม แล้วให้ครูที่ปรึกษาโครงงานประเมิน
    3. นำแบบสำรวจสอบถามให้นักเรียนชั้นมัธยมศึกษาตอนปลาย ของโรงเรียนสตรีอ่างทอง ปีการศึกษา 2561 จำนวน 100 คน ทำการประเมิน

ตัวอย่างแบบสำรวจสอบถามแบบสำรวจสอบถามเกี่ยวกับเรื่อง การไม่ปฏิบัติตามกฎระเบียบของโรงเรียน

**แบบสอบถาม**

**เรื่อง การไม่ปฏิบัติตามกฎระเบียบของโรงเรียน**

ชั้นมัธยมศึกษาปีที่ ⃞ 4 ⃞ 5 ⃞ 6

เพศ ⃞ ชาย ⃞ หญิง

1. คิดว่าสาเหตุที่ทำให้เกิดการไม่ปฏิบัติตามกฎระเบียบคืออะไร

.........................................................................................................................................................................................................................................................................................................................................................................................................

1. คิดว่าผลกระทบจากการไม่ปฏิบัติตามกฎระเบียบต่อผู้ที่ไม่ปฏิบัติตามกฎระเบียบและบุคคลรอบข้าง มีอะไรบ้าง

.........................................................................................................................................................................................................................................................................................................................................................................................................

**4. การดำเนินการสำรวจ**

โดยมีขั้นตอนการเก็บรวบรวมข้อมูล ดังนี้

* 1. นำแบบสำรวจสอบถามให้นักเรียนชั้นมัธยมศึกษาตอนปลาย ของโรงเรียนสตรีอ่างทอง ปีการศึกษา 2561 จำนวน 100 คน ทำการประเมิน
  2. นำผลการสำรวจมาจัดหมวดหมู่แล้วเรียบเรียง

**5. การวิเคราะห์ข้อมูล**

1. นำข้อมูลที่สำรวจได้มาจัดหมวดหมู่คำตอบ
2. นำมาวิเคราะห์ว่าหมวดหมู่หรือคำตอบแนวใดมีคนตอบมากที่สุด และสรุป